ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105.E.03.01-21092/5-2018

Oбреновац, 26.01.2018

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0856/2017 (2016/2017), за набавку добара:Котловске бешавне цеви , на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.:4**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**Питање 1**:

Наручилац на страни 4/53 у Тачки 3 Техничка спецификација, захтева да бешавне цеви буду израђене између осталог и према DIN 17175-79 III.

Напомињемо Наручиоцу да наведени стандард више није важећи да га је заменио EN 10216-2.

Молимо Наручиоца да у складу са тим измени конкурсну документацију у овом делу и у наставку техничке спецификације у којем се позива на исти стандард.

Одговор 1:

Наручилац је свестан да је стандард DIN 17175-79 повучен и да се за производњу бешавних челичних цеви за опрему под притиском од нелегираног и легираног челика са особинама утврђеним за повишену температуру користи стандард ЕN 10216-2. То што је стандард повучен, није препрека за произвођаче цеви да и даље по њему производе цеви по захтеву Наручиоца истих, нарочито узимајући у обзир да је већина цеви у оквиру котловског постројења на објектима Наручиоца, произведена управо по овом стандарду. Конкурсном документацијом је предвиђена набавка цеви према стандраду ЕN 10216-2 TC2. Остављена је могућност да цеви одговарајућих (не идентичних) квалитета материјала, буду произведене према стандарду DIN 17175-79 III. Конкурсном документацијом, дефинисана су и извесна ограничења по питању чистоће челика (садржај фосфора и сумпора) уколико се цеви производе по DIN 17175-79 III, односно толеранције димензија и вредности чврстоће, уколико се цеви производе према ЕN 10216-2 TC2. На потенцијалним понуђачима је да одлуче по којим стандардима ће, уз наведена ограничења, испоручити цеви.

**Питање 2:**

Наручилац на страни 4/53 конкурсне документације прописује у оквиру тачке 3. Техничка спецификација да бешавне цеви морају да буду израђене према следећем:

„Технички захтеви за израду и испоруку бешавних цеви према SRPS EN 10216-2 TC2, DIN 17175-79 III, AD-Merkblatt W4, PED 2014/68/EU“

Захтев да цеви буде израђене према наведеним техничким стандардима није праћено речима „или одговарајуће“. Овај захтев се не односи на позивање на СРПС норму.

*Сходно члану 71. Закона о јавним набавкама позивање на српске, европске, међународне или друге стандарде мора бити праћено речима „или одговарајуће“.*

На бази изнетих законских прописа, неопходно је како у спорном делу тако и у наставку техничке спецификације, изменити конкурсну документацију како би иста била сачињена у складу са одредбама Закона о јавним набавкама.

Одговор 2:

Израда и испорука бешавних челичних цеви мора бити извршена према хармонизованом стандарду за производњу цеви у складу са Правилником о техничким захтевима за пројектовање, израду и оцењивање усаглашености опреме под притиском (Сл. грасник РС 87/2017), односно у складу са PED 2014/68/EU. На основу претходно наведеног, не постоји могућност коришћења „одговарајућих“ стандарда.

**Питање 3:**

Да ли се захтеване цеви све испоручују на тачне димензије од 6000мм према наведеној количини, или је могуће понудити произвољне дужине које у укупном збиру дају тражену укупну количину?

Ова информација је јако битна са становишта формирања цене понуде, јер битно утиче на исту.

**Одговор 3:**

Наручилац је на страни 5/53 Конкурсне документације (последњи пасус у оквиру тачке 3.2.2 Техничке спецификације), јасно навео да се цеви испоручују у тачној дужини од по 6m.

**Питање 4:**

Молимо Наручиоца да појасни зашто је у тачки 3.1 конкурсне документације навео следеће:

 „Толеранција димензија за **15Mo3/16Мо3**: DIN 17175-79, DIN EN 10220**“**

15Мо3 је стара номенклатура материјала који се више не употребљава. Такође Наручилац основном специфиакцијом цеви није обухватио овај материјал?

**Одговор 4:**

Како је већ у одговору на питање 1 наглашено, цеви могу бити испоручене и према EN 10216-2 TC2 и према DIN 17175-79 III. Такође, у одговору на исто питање је напоменуто да се цеви по стандарду DIN 17175, још увек производе. Захтев Наручиоца је да, уколико се цеви изарђују по стандраду EN 10216-2 TC2, онда толеранције димензија цеви од материјала 16Мо3, морају да буду у складу са стандардом DIN 17175-79. Друга ставка тачке 3.2 Техничке спецификације се мења и сада гласи: „**Толеранције димензија за цеви од материјала 16Мо3: према DIN 17175-79**“.

**Питање 5:**

Наручилац на страни 4/53 конкурсне документације прописује у оквиру тачке 3.2.2 Посебни услови навео следеће:

„-Испитивање микроструктуре, једна цев по истој шаржи материјала,истим димензијама и истој шаржи термичке обраде.“

Напомињемо Наручиоцу да овакав захтев који се односи на 16Мо3 није примерен , с обзиром да се ради о нисколегираном челику.

**Одговор 5:**

Пошто питање није ни постављено, није јасно какав одговор заинтересовано лице очекује. Уколико је претходно наведена примедба стигла од компетентог лица за проблематику описану у њој, онда је било за очекивати да уз њу, уместо констатације везане за легираност челика, иде неко образложење.
Испитивања микроструктуре се спроводе ради утврђивања да ли је спроведена адекватна термомеханичка обрада, односно ради утврђивања тракавости, изгледа микроконституената, облика зрна, величине зрна, броја и врсте укључака и разугљеничења.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца

КОМИСИЈА ЗА ЈН 3000/0856/2017 (2016/2017)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_